
ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ 
ՀՈՒՆԻՍԻ 27-Ի N 972-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Ընթացիկ իրավիճակը և իրավական ակտի ընդունման անհրաժեշտությունը
«Հայաստանի Հանրապետության կառավարության 2024 թվականի հունիսի 27-ի                                 N 972-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի ընդունումը պայմանավորված է Ազգային անվտանգության ծառայությունում ատեստավորման գործընթացն առավել արդյունավետ կազմակերպելու անհրաժեշտությամբ։
Առաջարկվող կարգավորման բնույթը
[bookmark: _Hlk114572492]Գործնականում առաջացող որոշակի խնդիրներ շտկելու նպատակով անհրաժեշտություն է առաջացել փոփոխություններ և լրացումներ կատարել Կառավարության 2024 թվականի հունիսի 27-ի «Ազգային անվտանգության մարմինների ծառայողների ատեստավորման կարգը սահմանելու մասին» N 972-Ն որոշման (այսուհետ՝ որոշում) մեջ, հստակեցնել դրանով սահմանված դրույթները, ինչպես նաև ավելի դյուրացնել ատեստավորման գործընթացի կազմակերպման հետ կապված որոշ իրավակարգավորումներ։
Մանսավորապես․
[bookmark: _Hlk227829359]1) որոշման հավելվածի 4-րդ կետի համաձայն՝ հավելավճար ստացող ծառայողները ենթակա են ատեստավորման յուրաքանչյուր երեք տարին մեկ անգամ՝ հավելավճարի հաշվարկումը շարունակելու համար: Սակայն նշված նորմից պարզ չէ, թե երեք տարվա ժամկետի հաշվարկը որ պահից է սկսվում։ Ոստի, նախագծով նախատեսվում է, որ երեք տարվա ժամկետի հաշվարկն սկսվում է «ենթակա է հավելավճար հաշվարկելու» եզրակացությունը կայացվելու օրը,
2) որոշման հավելվածի մի շարք կետերով նախատեսված մեկօրյա և երկօրյա ժամկետները բավարար չեն լինում Ազգային անվտանգության ծառայության հանապատասխան կառուցվածքային ստորաբաժանումների կողմից ատեստավորման գործընթացի հետ կապված որոշակի գործողություններ իրականացնելու համար, օրինակ՝ ատեստավորման անցկացման փուլերի ժամանակացույցը ծառայողներին ծանոթացնելու, ծառայողների ծառայողական բնութագրերը անձնակազմի կառավարման գործառույթների իրականացման համար պատասխանատու կառուցվածքային ստորաբաժանում ներկայացնելու և այլն։ Նշված խնդիրների լուծման համար նախագծով նախատեսվել են ավելի երկար՝ եռօրյա և հնգօրյա ժամկետներ,
[bookmark: _Hlk236750761]3) ատեստավորման հարցազրույցի փուլի արձանագրման համար բացի թղթային եղանակից, նախատեսվել է նաև տեսաձայնագրման միջոցով ատեստավորման հարցազրույցի փուլի արձանագրման հնարավորություն։ Ընդ որում, նախատեսվել է, որ թղթային արձանագրությունը պահվում է մինչև ատեստավորման արդյունքների և կայացված գրավոր եզրակացության բողոքարկման ժամկետի ավարտը, իսկ տեսաձայնագրությունը՝ մեկ տարի ժամկետով,
4) նախատեսվել է, որ ատեստավորման հանձնաժողովի կազմի մեջ է մտնում նաև հանձնաժողովի քարտուղարը, որը միաժամանակ քվեարկությանը չի մասնակցում,
[bookmark: _Hlk234923822]5)  Ազգային անվտանգության ծառայության ֆինանսատնտեսական գործառույթների իրականացման համար պատասխանատու կառուցվածքային ստորաբաժանման կողմից ատեստավորման գործընթացի մասով իր գործառույթներն առավել արդյունավետ իրականացնելու նպատակով, նախագծով նախատեսվել է անձնակազմի կառավարման գործառույթների իրականացման համար պատասխանատու կառուցվածքային ստորաբաժանման կողմից ստուգարքի փուլը հաղթահարած և չհաղթահարած առանձին պաշտոններ զբաղեցնող ծառայողների անվանացուցակները ֆինանսատնտեսական գործառույթների իրականացման համար պատասխանատու կառուցվածքային ստորաբաժանում ուղարկելու վերաբերյալ դրույթ՝ ատեստավորմանը մասնակցող՝ տվյալ պաշտոնի խմբի համար սահմանված չափով հավելավճար ստացող ու կոնկրետ փուլը չհաղթահարած առանձին պաշտոններ զբաղեցնող ծառայողների հավելավճարի վճարումը դադարեցնելու համար,
6) վերանայվել է Ազգային անվտանգության ծառայության ծառայողների հերթական ատեստավորման կազմակերպման վերաբերյալ դրույթը։ Մասնավորապես, նախատեսվել է, որ եռամյա ժամկետը լրանալուց չորս ամիս առաջ անձնակազմի կառավարման գործառույթների իրականացման համար պատասխանատու կառուցվածքային ստորաբաժանումը կազմում է ատեստավորման ենթակա ծառայողների անվանացուցակ և ատեստավորման ժամանակացույց և գրությամբ ուղարկում համապատասխան ստորաբաժանումներ։ Տվյալ դեպքում ատեստավորման գործընթացը պետք է ավարտվի ոչ ուշ, քան որոշման հավելվածի 4-րդ կետով սահմանված եռամյա ժամկետի ավարտը։ Եթե ատեստավորմանը մասնակցած համապատասխան պաշտոն զբաղեցնող ծառայողի վերաբերյալ ատեստավորման արդյունքում կայացվել է «ենթակա չէ հավելավճար հաշվարկելու» եզրակացություն, հավելավճարի վճարումը դադարեցվում է որոշման հավելվածի 4-րդ կետով սահմանված եռամյա ժամկետը լրանալու օրվանից, իսկ համապատասխան պաշտոն զբաղեցնող ծառայողը նոր ատեստավորում անցնելու համար կարող է դիմել յուրաքանչյուր տարի մեկ անգամ՝ Ազգային անվտանգության ծառայության տնօրենի կողմից սահմանված ժամանակացույցին համապատասխան,
7) նախագծով կատարվել են նաև մի շարք տեխնիկական և խմբագրական բնույթի փոփոխություններ։
Նախագծի ընդունումից հետո պետական եկամուտներում և ծախսերում փոփոխություններ չեն առաջանա:
Ակնկալվող արդյունքը
Նախագծի ընդունման արդյունքում Ազգային անվտանգության ծառայության ծառայողներին հավելավճար հաշվարկելու նպատակով անցկացվելիք ատեստավորման գործընթացը կկազմակերպվի առավել արդյունավետ: 
Կապը ռազմավարական փաստաթղթերի հետ. Հայաստանի  տնտեսական և ինստիտուցիոնալ վերափոխման դոկտրին, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը բխում է Ազգային ժողովի 2021 թվականի օգոստոսի 26-ի                            N ԱԺՈ-002-Ն որոշմամբ հաստատված Հայաստանի Հանրապետության կառավարության (2021-2026թթ.) ծրագրի 1-ին գլխի Ազգային անվտանգության մարմինների կայուն համակարգը պարբերությունից։
Նախագիծը չի հակասում Կառավարության 2026 թվականի հունվարի 8-ի N 16-Լ որոշմամբ հաստատված՝ Հայաստանի  տնտեսական և ինստիտուցիոնալ վերափոխման դոկտրինին։
